Suure-Jaani linn, Suure-Jaani ja Olustvere vald andsid alates 2000. aasta aprillikuust ühiselt välja ajalehte Leole.  2005. aasta oktoobris ühinesid Suure-Jaani linn ning Suure-Jaani, Olustvere ja Vastemõisa vald üheks omavalitsuseks, mis kannab nime Suure-Jaani vald.    Leht kajastab volikogu ja valitsuse tegemisi, õnnitleme sünnipäevalapsi, anname teada sündidest ja surmadest ning kajastame piirkonnas toimuvat. Põhirõhk on pandud kohalike inimeste ja nende tegevuse tutvustamisele.  Leole ilmub üks kord kuus, tavaliselt kuu esimesel nädalal. Inimestele jõuab leht koju tasuta.    Alates 2001. aasta juulikuust saab LEOLE lehte lugeda ka võrguversioonina. VeebiLEOLE ilmub kuu esimestel päevadel. Siin on võimalik avaldada neidki artikleid ja fotosid, mis paberväljaandesse ei mahu. Samuti annab selline ilmumisviis võimaluse lehte lugeda igas Eestimaa paigas, kuid ka Californias, Torontos ja mujalgi.